እኔ የምለው "የኢትዮጵያ ዓይንና ጆሮ ነኝ" በማለት በቀንም በሌሊት ለፍፎ የማይደክመው ሁከተኛ ልሳን ኢሳት የት ገባ? ኧረ አገር ስትዘለፍ ኢሳት ምን አለ? "በኢትዮጵያ 66% በሚሆኑ ቤቶች መጸዳጃ ቤት አልባ ናቸው" አለ! በማለት እንደማይቀልዱብኝ ተስፋ አደርጋለሁ። "ነቢይ" ታማኝ በየነስ ከወዴት አለ? አልሰማ ይሆን እንዴ? ወይስ የስታንፎርድ ጥይት በሳስቶ እንዳስተኛው እንደተጋደመ ነው? ምህረቱን ይዘዝልህ ለማለትም አልተቻለም እኮ። ሲገኝ አይደል። ቃሉ በአቶ ኢሳይያስ ፈንታ አንድ የትግራይ ክልል ተወላጅ ተናግሮት ቢሆን ኖሮ ግን አንዲትዋን ቃል በእልፍ እየተባዛች፣ እየተሰነጠቀች፣ እየተሸረፈችና እተረሸራረፈች፣ እየተመነዘረችና እየተዘረዘረች ምድር ትሸከመው ዘንድ እስከማይቻላት ድረስ ይጮህ ነበር። አርቲስት ታማኝም እንደሆኑ ነገሩን በሚገባ ለማያያዝ፣ ለማንደድ፣ ለማቃጣጠል፣ ለማራገብና ሕዝብ ከሕዝብ ጋራ ለማናከስ እንዲሁም ለማጨራረስ ከፊትና ከኋላ በነገር አያያዡ በኢሳት ታዥበበው ከአገር አገር ይዞሩ ነበር። ነጋሪት እየተጎሰመ፣ እምቢልታ እየተነፋ፣ ከበሮ እየተደለቀ፣ የክተት አዋጅ ታውጆም የትግራይ ክልል ተወላጅ ባለባት ሁሉ ቁም ስቁልን ያይ ነበር።
